Document ID: /roh_data/filtered/fineweb-2-filterrobots_roh.jsonl.gz/49343

Dapi il 2014 saja Stoffel gia en possess da 3% da las aczias da Galenica. Stoffel è possessur da la «Priora Gruppe», in'interpresa da servetsch d'immobiglias. El declera ch'i saja gia dapi 10 onns sia strategia d'investir retgavs da sias immobiglias en aczias. Uschia guliveschia el ses risico.
Jau sun persvadì da la posiziun sin il martgà ed era da la strategia ed il potenzial da l'avegnir da Galenica.
Cumprà las aczias ha Stoffel dals acziunaris gronds Stefano Pessina e Krohlberg Kravis Roberts. Quels hajan bajegià giu lur participaziun finanziala tar Sprint Investments.
RR novitads 09:00